**Ukukweleta uSARS imali**

Yini Entsha?

**22 kuNcwaba 2023 – Izosebenza kanjani indlela yokubuyisa isikweletu sakwaSARS?**

USARS uzonika umsebenzi wokugqogqwa kwesikweletu esineminyaka engaphezulu kwemihlanu kumuntu wesithathu okuzoba yibo abagqogqa leso sikweletu kusukela kuMfumfu 2023. Abagqogqisikweletu bazosiza ngama-akhawunti adlulelwe isikhathi lapho kungakhokhwa khona noma kungenziwa mizamo nazinhlelo zokukhokha. Uhla lwabagqogqisikweletu luzoshicilelwa maduze kulo leli khasi.

Ngaphambi kwalokhu kungenelela, uSARS usuqala ukwazisa abakhokhintela abathintekayo ngezinhloso zawo zokubadlulisela kubagqogqisikweletu sibe sibanika ithuba lokulungisa izindaba zabo zentela. Bheka imibuzomvama engakusiza kule nqubo. Phinda ubheke isibonelo sesaziso esithunyelwe lapha.

Imiphumela ngokomthetho lapho isikweletu singakhokhiwe

Sicela uqaphele ukuthi kuyicala lobugebengu ukuthumela amafomu entela ngaphandle kokwenza inkokhelo ngokweSigaba 234(2)(d) sifundwa ndawonye nesigatshana (k) soMthetho wokuSingathwa kweNtela (i-TAA).

Kuyicala lobugebengu ukuthi umuntu ngokuzithandela ngaphandle kokuzama ukuba ahluleke ukugcina nokukhokhela uSARS inani lentela efunekayo futhi ngesikhathi efuneka ngaso ngaphansi koMthetho ngokwesigaba 234(2)(k) se-TAA.

Ngixhumana kanjani nabakwaSARS uma nginombuzo ngesikweletu sami?

Abakhokhintela manje sebengakwazi ukubuza ngemibuzo emayelana nama-akhawunti (isitatimende semali esele) kanye/noma isiTatimende se-Akhawunti ngokuthumela i-SMS kwaSARS ku 47277. Thumela lawa magama alandelayo ku 47277: *Balance (ushiye isikhala) inombolo kamazisi/yephasiphothi/inombolo yemvume yokubhaca*

Lolu sizo luyatholakala unayo noma ungenayo idatha/i-airtime. Ngeminye imininingwane, sicela ubheke isiqondiso ngosizo olukumakhalekhukhwini i-Guide to SARS Mobile Tax Services.

**Xhumana nathi:**

* Shayela i-SARS Contact Centre kule nombolo 0800 00 7277 phakathi kwehora le-09:00 kuya ku 16:30
* Abashaya bephesheya bengathinta i-SARS Contact Centre kule nombolo +27 11 602 2093 phakathi kwehora le-09:00 kuya ku 16:30 ngezikhathi zaseNingizimu Afrika
* Thumela nge-imeyili izinhlelo zokuhlehlisa, imibuzo ngesikweletu, izicelo zokukhokha kanye nosibhalela khona xhumana nathi [ku-contactus@sars.gov.za](mailto:ku-contactus@sars.gov.za) .
* Thumela nge-imeyili izincwadi zokuhlangulwa kwebhizinisi noma izivumelwano noma izaziso ngokwesigaba 155 soMthetho weziNkampani ku: [sarsdebtmanagement2@sars.gov.za](mailto:sarsdebtmanagement2@sars.gov.za) .

Abakhokhintela, abantu-siqu namabhizinisi, kudingeka ukuba bathobele umthetho wentela ngokuthumela amaphepha okubuyisa intela kanjalo nezinkokhelo. Lapho abakhokhintela bengathobeli khona futhi nebezikweletu zentela ezisilele umnyango wokuSingathwa kweziKweletu uzinikele ekulekeleleni amabhizinisi nabantu-siqu ukuba bathobele ngokuphelele. USARS ufuna ukukusiza usingathe isikweletu sakho sentela. Khuluma nabakwaSARS ukuze uqinisekise ukuthi uyazigcina zonke izibophezelo zakho zentela. Bheka ulwazi olwengeziwe ngezindlela zokusingatha isikweletu sakho.

Izinketho ezikhona zokukhokhela isikweletu sakho

1. Khokha yonke imali esilele ezinsukwini eziyisikhombisa
2. Cela ukukhokha ngezikhawu ufake nezizathu kanye nobufakazi bokukhokha ngokwesigaba 167 se-TAA
3. Cela ukukhokha ngezikhawu ufake nezizathu kanye nobufakazi besivumelwano ngokwesigaba 200/201/202 se-TAA
4. Lapho isikweletu siphikwa/kunenhloso yokusiphikisa faka isicelo sokumiswa kwesikweletu ngokwesigaba 164 se-TAA

Ngikweleta malini?

Zinhlanu izindlela zokuthola ukuthi singakanani isikweletu sakho sentela:

* Ngena ku-**eFiling** ucele isitatimende se-akhawunti.
* Ngena ku-**SARS MobiApp** ucele isitatimende se-akhawunti.
* Cela isitatimende sesimo sezimali kanye/noma isitatimende se-akhawunti seNtela Yomuntu Siu ngokuthumela i-**SMS** kwaSARS ku 47277.  (Lolu sizo luyatholakala unayo noma ungenayo idatha/i-airtime.)
* **Ukusetshenziswa komgudu we-USSD** ngokuthi ubhale okuthile kuselula yakho okufaka phakathi nezinto ezifana ne-asterisk (\*), bese kulandelwa izinombolo ezimbalwa bese kugcina nge-hashtag (#) bese uyashaya. Igama *Balance (ushiye isikhala) inombolo kamazisi/yephasiphothi/yemvume yokubhaca*Izinyathelo zendlela yokucela usizo lwentela ngokusebenzisa i-SARS USSD Channel
  + **Isinyathelo 1:** Qalisa i-USSD ngokushayela \*134\*7277#
  + **Isinyathelo 2:** Khetha usizo oludingayo
  + **Isinyathelo 3:** Ukuqinisekiswa komkhokhintela – uSARS uzocela ukuthi ugcwalise phakathi kwenombolo yakhokamazisi/yephasiphothi/neyemvume yokubhaca
  + **Isinyathelo 4:** Isisombululo sentela – Uma ukuqinisekiswa sekwenzeke ngempumelelo abakwaSARS, kuzobe sekuvela impendulo
* [Shayela i-SARS Contact Centre ucingo.](https://www.sars.gov.za/contact-us/contact-centre/)

Izinyathelo okumele zilandelwe:

* + Ukushayela i-SARS Contact Centre ucele isitatimende se-akhawunti.
  + Uzocelwa ukuba ubahlinzeke ngenombolonkomba yentela.
  + Uma ungenayo inombolonkomba yentela ungahlinzeka i-ejenti yase-SARS Contact Centre ngenombolo kamazisi wakho noma inombolo ibhizinisi elibhaliswe ngayo.
  + Sicela uqaphele ukuthi i-ejenti yase-SARS Contact Centre izolandela inqubo yokuqinisekisa ukuthi nguwe na.

Ngikhokha kanjani?

Ngolwazi olwengeziwe ngezindlela zokukhokha, sicela ucofe lapha.

Kwenzekani uma ngingeke ngikwazi ukuyikhokha yonke imali?

Ukuze ugweme izinhlawulo nenzalo kungcono ukuthumela amaphepha okubuyisela intela nokukhokha ngesikhathi.  
  
Uma ungakwazi ukukhokha isikweletu sakho sentela, sicela uxhumane nabakwa-SARS ngokushesha.  
Kwezinye izimo singafinyelela esivumelwaneni sokukuhlehlisa ukukhokhwa kwesikweletu sakho noma ukhokhe ngezikhawu.  
  
**Sicela uqaphele lokhu okulandelayo:**

* Abakwa-SARS bayakwazi ukungasemukeli isicelo.
* Kuzongena inzalo kunoma yisiphi isikweletu esingakhokhiwe.
* Uma ungayithobeli imibandela yezinhlelo zokukhokha isivumelwano sokukhokha sizomiswa bese kuqala izindlela ezijwayelekile zokuqoqa isikweletu.

Ezimweni ezithile ungase ucelwe ukuba kube khona okunikelwayo esikweletini sentela esisilele. Uzodinga ukuba ube nezingxoxo ngesimo sakho sezimali nabakwa-SARS.  
  
Uma udinga ukwenza izinhlelo zokukhokha sicela usithinte sizokusiza bese sikuhlinzeka ngawo wonke amadokhumenti ahambisana nalokho.  
  
Ngolwazi olwengeziwe ukuthi ungathintana kanjani nathi cofa lapha.

Ngizenza kanjani izinhlelo zokukhokha?

Ngabe unesikweletu sentela esisilele ongakwazi ukusikhokha usiqede ngokukhokha kanye?  
  
AbakwaSARS bayakwazi ukusimisa, noma ukwenza izinhlelo zokukhokha ngezikhawu isikweletu sentela esisilele. Ungakwazi ukufaka isicelo wenze izinhlelo zokukhokha ngezikhawu nabakwa-SARS. Kukuvumela ukuba ukhokhe isikweletu esisilele siyisamba noma ngezikhawu ngesikhathi esithile kuze kube ukuthi uyasiqeda isikweletu leso kubandakanywa nenzalo yakhona uma ikhona. Lesi sivumelwano sizoncika ekufanelekeni ngokohlelo olusetshenziswayo.  
  
Uhlelo lokukhokha lungacelwa kanje:

* [SARS eFiling:](http://www.sarsefiling.co.za/)
  + Ukuze ubone izinyathelo zokuthi ungakhokha kanjani nge-eFiling, cindezela lapha.
  + Izinhlelo zokukhokha zingenziwa uma sekubonakala ukuthi isikweletu sesisilele;
* Shayela i-SARS Contact Centre kule nombolo 0800 00 7277 phakathi kwehora le-09:00 kuya ku 16:30
* Abashaya bephesheya bengathinta i-SARS Contact Centre kule nombolo +27 11 602 2093 phakathi kwehora le-09:00 kuya ku 16:30 ngezikhathi zaseNingizimu Afrika
* Thumela nge-imeyili izinhlelo zokuhlehlisa, imibuzo ngesikweletu, izicelo zokukhokha kanye nosibhalela khona xhumana nathi [ku-contactus@sars.gov.za](mailto:ku-contactus@sars.gov.za).

**Indlela yokwenza izinhlelo zokukhokha**

Abakwa-SARS bangangena esivumelwaneni kuphela uma:

* Umkhokhintela enengazo izimpahla noma izikweletu okuqinisekisiwe ukuthi zingalungiseka esikhathini esizayo;
* Umkhokhintela kukhona ingenisomali alilindile elingasetshenziswa ukukhokhela isikweletu sentela;
* Amathuba okuthi kuqoqwe isikweletu emancane noma engawenzi umqondo ngokomnotho kodwa kungase kwenzeke ukuthi abe ngcono ngesikhathi esizayo;
* Ukuqoqwa kwesikweletu kuzoba yisinqumo esinzima futhi sibe isivumelwano sokuhlehlisa noma sokukhokha ngezikhawu singekho ethubeni lokuphumelelisa ukuqoqwa kwentela leyo;
* Umkhokhintela ehlinzeka ngesbambiso njengoba singase sidingeke;
* Wonke amaphepha okubuyisa intela asilele kanye/noma namaphepha ahlanganisiwe athunyelwe.

**Isu 1:** izinhlelo zokukhokha kumele zifake sonke isikweletu kanti abakwa-SARS bangalwemukela uhlelo lokukhokha uma ukungathobeli sekulungisiwe (okungukuthi wonke amaphepha okubuyisa intela kanye/noma amaphepha ahlanganisiwe athunyelwe).  
  
**Isu 2:** Uma umkhokhintela engaluthobelanga uhlelo lokukhokha obelwenziwe, kumele ahlinzeke ngezizathu ezizwakalayo ngaphambi kokuthi afake esinye isicelo sokumiselwa noma ukuhlehliselwa isikweletu.

Kwenzekani uma ngingavumelani nesikweletu?

Uma ungavumelani nesikweletu sakho sentela, ungafaka isikhalazo.  
Ukufaka isikhalazo sicela uye ekhasini lokuphikisa nezicelo zokudlulisela.  
Yize uphikisana nesikweletu sentela kodwa kusewumthwalo wakho ukusikhokha leso sikweletu ngenkathi kusabhekwa lolu daba lwakho lokuphikisa isikweletu leso.

Isicelo sokumiswa kokukhokha singafakwa ngesikhathi kusabhekenwe nalolu daba.   
  
Kuzongena inzalo kunoma yisiphi isikweletu esingakhokhiwe.  
  
Shayela isikhungo sezingcingo noma uvakashele igatsha eliseduze nawe ukuze uthole usizo. Khumbula ukubeka usuku lokuvakasha.

Ngolwazi olwengeziwe ukuthi ungathintana kanjani nathi cofa lapha.

Kwenzekani uma ngingayikhokhi intela yami?

Kuyicala lobugebengu ukungawathumeli amaphepha entela uma kuyisikhathi sokuwathumela, kanti futhi ukungakhokhi kungaba yicala lobugebengu.  
  
Uma ungayikhokhi intela yakho kukhona izindlela zokuqoqa isikweletu esingazisebenzisa:

* Ukuqoqa isikweletu kulowo okuphathele imali yakho ongumuntu wesithathu okungaba umqashi, ibhange noma ikhasimende.
* Sikhiphe isinqumo sokufaka igama lakho emagameni amabi anezikweletu.
* Ukudla nokudayisa impahla yakho.
* Ukuthola umyalelo wenkantolo ngokugcina izimpahla zakho.
* Uma unezimpahla ezingaphandle kwakuleli, kungatholakala umyalelo wenkantolo ozobe uyalela ukuba izimpahla lezo zibuyiswe eNingizimu Afrika kanti ngaleso sikhathi ungase unqindwe ilungelo lakho lokuhweba noma lokuvakasha.
* Ukucwila kwenkampani ngenxa yezikweletu noma ukudliwa kwempahla ngenhloso yokubuyisa isikweletu

Uma uhlangabezana nezinkinga sikhuthaza ukuba uxhumane nathi ukuze ugweme ukuthathelwa lezi zinyathelo.

Izindleko zokungathobeli noma ukuhluleka ukukhokha

Uma emva kwayo yonke imizamo uhluleka ukukhokha, uSARS uzoqalisa izindlela zokugqogqa isikweletu ngalezi zindlela ezilandelayo:

* Uzoqoqa imali eyibamba kumuntu wesithathu ngokwesigaba 179 se-TAA
* Uzokhipha Umyalelo Wenkantolo kulowo mkhokhintela
* Ukudla impahla yomkhokhintela
* Ukwenza umthwalo wesikweletu ube semahlome abaqondisi/amalungu/nabathintekayo
* Ukudla impahla yomkhokhintela ngenhloso yokubuyisa isikweletu
* Ukugcina impahla imelele isikweletu

Ngolwazi olwengeziwe ukuthi ungathintana kanjani nathi cofa lapha.